Witnes hadde en lang karriere for Sparta, blant annet som lagkaptein, men var tidvis mye plaget med skader, spesielt jumper's knee. Han ble karakterisert som en lagspiller med både gode offensive og defensive kvaliteter. Høydepunktet i karrieren var seriegull og NM-gull i 2010/2011-sesongen. Som eneste Sparta-spiller ble Witnes tatt ut til Norges Allstar-lag som møtte stjernene fra NHL til oppvisningskamp i Oslo Spektrum 21. desember 2004. I denne kampen scoret Witnes på NHL-målvakt Martin Brodeur. I 2014/2015 bestemte han seg for å legge opp.